Diari Oficial de la Generalitat Valenciana


Sumari del DOGV 3485, del 30-04-1999 (1999/2846)

RESOLUCIÓ de 22 de març de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'addenda al conveni de cooperació entre la Conselleria de Cultura, Educació i Ciència de la Generalitat Valenciana, la Universitat Internacional Menéndez Pelayo, la Societat General d'Autors i Editors i Radiotelevisió Valenciana firmat el 10 de juliol de 1996, per a la creació d'un Centre de Formació de Guionistes, i al conveni de col·laboració subscrit per les parts esmentades el 5 de desembre de 1997, per a la modificació parcial del primer.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3485

Data del DOGV
:   30-04-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/2846


Data del document
:   22-03-1999

Organisme emissor
:   Conselleria de Presidència

Tipus de document
:   Resolució

Descriptors 

:   * professió artística
    * cooperació administrativa
    * formació professional

RESOLUCIÓ de 22 de març de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'addenda al conveni de cooperació entre la Conselleria de Cultura, Educació i Ciència de la Generalitat Valenciana, la Universitat Internacional Menéndez Pelayo, la Societat General d'Autors i Editors i Radiotelevisió Valenciana firmat el 10 de juliol de 1996, per a la creació d'un Centre de Formació de Guionistes, i al conveni de col·laboració subscrit per les parts esmentades el 5 de desembre de 1997, per a la modificació parcial del primer. [1999/2846]
  
Subscrita, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana, la Universitat Internacional Menéndez Pelayo, la Societat General d'Autors i Editors i Radiotelevisió Valenciana, el 7 de setembre de 1998, una Addenda al conveni de cooperació firmat el 10 de juliol de 1996, per a la creació d'un Centre de Formació de Guionistes, i al conveni de col·laboració subscrit per les parts esmentades el 5 de desembre de 1997, per a la modificació parcial del primer, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0215/99, i que figura com a annex d'aquesta resolució.
  
València, 22 de març de 1999.- La subsecretaria del Secretariat del Govern i Relacions amb les Corts: Catalina Escuin Palop.
  
Addenda al Conveni de Cooperació entre la Conselleria de Cultura, Educació i Ciència de la Generalitat Valenciana, la Universitat Internacional Menéndez Pelayo, la Societat General d'Autors i Editors i Radiotelevisió Valenciana firmat el 10 de juliol de 1996, per a la creació d'un Centre de Formació de Guionistes, i al conveni de col·laboració subscrit per les parts esmentades el 5 de desembre de 1997, per a la modificació parcial del primer.
  
València, 7 de setembre de 1998
  
Reunits
  
Per una part, l'Hble. senyor Francisco Camps Ortiz, conseller de Cultura, Educació i Ciència de la Generalitat Valenciana, que actua en nom i representació de la Generalitat Valenciana, i està facultat per a la subscripció del present conveni en virtut de l'acord adoptat pel Govern Valencià en la reunió d'1 de setembre de 1998.
  
Per una altra, l'Excm. senyor José Luis García Delgado, rector de la Universitat Internacional Menéndez Pelayo, en el seu nom i representació, i d'acord amb les atribucions que té conferides pel Reial Decret 1920/1995, de 24 de novembre (BOE número 282, de 25 de novembre).
  
Per una altra, el senyor Eduardo Bautista García, president del Consell de Direcció de la Societat General d'Autors i Editors, en el seu nom i representació, i en l'exercici de les atribucions que té li confereix l'article 65 dels Estatuts de la Societat, de 27 de gener de 1995.
  
I, per una altra, el senyor José Vicente Villaescusa Blanca, director general de l'Ens Públic Radiotelevisió Valenciana, que actua en representació seua en virtut de les atribucions conferides per l'article 11 de la Llei de la Generalitat Valenciana 7/1984, de 4 de juliol, de creació de l'entitat pública Radiotelevisió Valenciana.
  
Exposen
  
Primer
  
Que, segons s'estableix en el conveni de col·laboració subscrit el 5 de desembre de 1997 per les quatre institucions i entitats representades en aquest acte, pel qual es modificava parcialment el conveni subscrit el 10 de juliol de 1996 per a la creació d'un Centre de Formació de Guionistes, la vigència d'ambdós convenis es prorrogarà mitjançant addendes anuals.
  
Segon
  
D'altra banda, es fa necessari adoptar les mesures que requereixen l'aplicació i el desplegament dels convenis durant 1998, a la vista de la proposta presentada pel director d'aquell Centre en la reunió de la seua Comissió Acadèmica celebrada el 23 de desembre de 1997.
  
En virtut de tot això, les institucions i entitats representades acorden subscriure la present addenda d'acord amb les següents
  
Clàusules
  
Primera
  
L'objecte de la present addenda és prorrogar el conveni de col·laboració de 10 de juliol de 1996, modificat el 5 de desembre de 1997, i regular-ne l'aplicació durant 1998.
  
Segona
  
Les activitats del Centre de Formació de Guionistes Luis García Berlanga seran organitzades, dirigides i fomentades conjuntament per la Conselleria de Cultura, Educació i Ciència i per la Universitat Internacional Menéndez Pelayo, d'acord amb el que s'indica en les clàusules següents i comptant amb l'aportació econòmica de les altres institucions firmants.
  
Tercera
  
Condicions singulars per al desplegament i aplicació dels convenis durant 1998.
  
1. S'estableix com a pressupost de despeses per a l'organització de les diverses activitats que es realitzaran durant l'any 1998 la quantitat de quaranta-un milió, noranta-cinc mil sis-centes pessetes (54.053.688 PTA), segons el desglossament que figura en l'annex que acompanya el conveni.
  
2. La Conselleria de Cultura, Educació i Ciència efectuarà despeses per import màxim de quatre milions de pessetes (4.000.000 PTA), i assumirà directament el pagament de serveis i subministraments que contracte durant l'any 1998. Aquesta aportació es realitzarà a càrrec de l'aplicació 37.40.140.92.6 dels pressupostos de la Generalitat Valenciana per a 1998.
  
La Conselleria de Cultura, Educació i Ciència facilitarà també, sempre que siga possible, a través de la Filmoteca de la Generalitat Valenciana, el material videogràfic oportú per a l'ús tant en les classes com en el sistema de consultes que el Centre té a disposició dels seus alumnes.
  
3. La Societat General d'Autors i Editors efectuarà una aportació de cinc milions de pessetes (5.000.000 PTA), que es farà efectiva a través de la Fundació Autor.
  
4. Radiotelevisió Valenciana realitzarà una aportació de set milions de pessetes (7.000.000 PTA), que es farà efectiva quan es firme el present conveni.
  
Radiotelevisió Valenciana, a més, recolzarà, en el marc de col·laboració amb la Conselleria de Cultura, Educació i Ciència, per donar estímul i suport a la indústria audiovisual valenciana, la producció i l'adquisició de drets de dos curtmetratges presentats per productores valencianes sobre guions escrits al Centre de Formació de Guionistes Luis García Berlanga, avalats pel mateix centre.
  
5. La Universitat Internacional Menéndez Pelayo destinarà recursos propis suficients per a assumir el pagament de les despeses previstes en l'annex, una vegada descomptades les aportacions de les institucions i entitats firmants del present document i els ingressos de la matrícula.
  
De la mateixa manera, i segons es determina en la clàusula catorze del conveni firmat el 10 de juliol de 1996, podran establir-se acords puntuals amb entitats col·laboradores per a activitats concretes del Centre, les possibles aportacions econòmiques de les quals contribuiran també a minorar la quantitat destinada per la Universitat Internacional Menéndez Pelayo.
  
Quarta
  
Les aportacions econòmiques realitzades per les institucions i entitats firmants d'aquesta addenda, així com les procedents de qualsevol altra col·laboració, s'ingressaran en el compte corrent número 7134038600 del Banco de España (codi de banc 9000), a l'oficina principal (codi d'agència 0001), al carrer d'Alcalá, 50, de Madrid, a nom de la Universitat Internacional Menéndez Pelayo, Secció d'Organismes Autònoms, excepte la indicada en el punt 2 de la clàusula tercera, per la seua pròpia naturalesa.
  
Cinquena
  
Tal com s'estableix en la clàusula tercera del conveni de col·laboració firmat el 5 de desembre de 1997, la present addenda prorroga la vigència del mencionat conveni i del firmat el 10 de juliol de 1996, fins al 31 de desembre de 1998.
  
I, com a prova de conformitat, firmen el present document, en quatre exemplars, en el lloc i la data indicats en l'encapçalament.
  
El Conseller de Cultura, Educació i Ciència
  
FRANCISCO CAMPS ORTIZ
  
El Rector de la Universitat Internacional Menéndez Pelayo
  
JOSÉ LUIS GARCÍA DELGADO
  
El President del Consell de Direcció de la Societat General d'Autors i Editors
  
EDUARDO BAUTISTA GARCÍA
  
El Director General de Radiotelevisió Valenciana
  
JOSÉ VICENTE VILLAESCUSA BLANCA
  
ANNEX
  
Pressupost de despeses per a 1998
  
Lliçó inaugural 370.000
  
Tallers de cinema 6.657.000
  
Tallers de televisió 4.750.000
  
Taller iberoamericà de cinema 3.229.600
  
Seminari I 1.003.600
  
Seminari II 2.004.000
  
Seminari III 2.843.000
  
Seminari IV 1.021.000
  
Seminari V 192.000
  
Debats 565.000
  
Conferències 1.260.000
  
Direcció i coordinació 4.200.000
  
Difusió 3.000.000
  
Compra de material audiovisual 2.000.000
  
Viatges d'organització 3.000.000
  
Altres despeses (carpetes, dossiers,
  
tècnic de so, fotògraf, materials, neteja,
  
subministraments, vigilància, personal...) 5.000.000
  
Total despesa 01.004.776